Urang Rejang
Suku Rejang adolah salah satu suku banso tatuo di Sumatera. Suku Rejang mandominasi wilayah Kabupaten Rejang Lebong, Kabupaten Kepahiang, Kabupaten Bengkulu Tengah, Kabupaten Bengkulu Utara, jo Kabupaten Lebong. Manuruik pabandaharoan kato jo dialek nan dimiliki bahaso Rejang, suku banso ko dikategorikan Melayu Proto.
BudayoSuntiang
Suku Rejang mauni kabupaten Rejang Lebong, kabupaten Kepahiang, kabupaten Bengkulu Utara, kabupaten Bengkulu Tangah, jo kabupaten Lebong. Suku ko marupokan suku jo populasi tabanyak di provinsi Bengkulu, suku ko tido adaptif tahadok pakambangan di lua daerah. Iko dek karano kultur masyarakaik Rejang nan sulik untuak manarimo pandapaik di lua dari pandapaik nan lazim manuruik pandapaik mareka, dan iko manjadi bukti kayakinan jo kataatan mareka tahadok adaik-istiadaik nan balaku sajak daulu kala. Hal iko manggambarkan baso sajak zaman dahulu suku Rejang alah mamiliki adaik-istiadaik. Karano mayoritas suku Rejang masih mampatahankan kabudayoan mareka, indak heran jikok hukum adaik nan sarupo dando jo cuci kampuang masih dipatahankan inggo kini. Suku Rejang sangaik mamuliakan harago diri, sarupo halnyo panjagoan martabat kaum padusi, panghinoan tahadok para pancilok, jo panyiksaan jo pambarian hukum dando ka bakeh palaku zina. Dikaranokan kasasuaian tradisi Rejang jo ajaran Islam, suku Rejang alah mangubah kapicayoan tadaulu mareka ka ajaran agamo Islam. Inggo kini, budayo mareka identik jo nuansa Islam. Pado zaman kini, alah banyak bujang-gadih suku Rejang nan alah manampuah pandidikan tinggi sarupo ilmu pandidikan kaguruan, ilmu kasehatan, ilmu hukum, ilmu ekonomi, sastra, dan lain-lain. Banyak nan alah manakuni profesi sabagai pagawai nagari, pajabaik teras, dotor, pagawai swasta, pangacara, polisi, jo babagai profesi nan mamiliki kahormatan manuruik masyarakaik modern pado era kini.
BahasoSuntiang
Suku Rejang mampunyoi pabedaan nan mancolok dalam dialek bahasonyo. Dialek Rejang Kepahiang mampunyoi pabedaan jo dialek Rejang di Kabupaten Rejang Lebong nan dikenal jo dialek Rejang Curup, dialek Rejang Bengkulu Utara, dialek Rejang Bengkulu Tangah, jo dialek Rejang nan panduduaknyo di wilayah kabupaten Lebong. Manuruik kanyatoan nan ado, dialek dominan Rejang tadiri tigo macam. Dialek tasabuik di antaronyo:
- Dialek Rejang Kepahiang (wilayah Kabupaten Kepahiang)
- Dialek Rejang Curup (wilayah Kabupaten Rejang Lebong, Kabupaten Bengkulu Tangah, jo Kabupaten Bengkulu Utara)
- Dialek Rejang Lebong (wilayah Kabupaten Lebong jo wilayah Kabupaten Bengkulu Utara nan badakekan jo wilayah Kabupaten Lebong)
Dari tigo pangalompokan dialek Rejang tasabuik, kiniko Rejang tabagi manjadi Rejang Kepahiang, Rejang Curup, jo Rejang Lebong. Namun, walaupun dialek dari katigo bahaso Rejang tasabuik relatif babeda, tapi satiok panutua asali bahaso Rejang dapek mamahami pabedaan kosakata wakatu komunikasi balansuang. Karano pabedaan tasabuik saroman pabedaan dialek pado bahaso Inggirih Amerika, bahaso Inggirih Britania, jo bahaso Inggirih Australia. Sacaro filosofis, pabedaan dialek bahaso Rejang tajadi dek karano faktor geografis, faktor sosial, jo faktor psikologis dari suku Rejang itu surang.
Caliak puloSuntiang
RujuakanSuntiang
- ↑ Wurm, Stephen A. and Shiro Hattori, (eds.) (1981) Language Atlas of the Pacific Area Australian Academy of the Humanities in collaboration with the Japan Academy, Canberra, ISBN 0-85883-239-9
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn